जबलपुर। चिकित्सा से जुड़े शिक्षक गंभीरता से समाज की सेवा करें और अच्छे डॉक्टर बनाएं ताकि समाज की सेवा हो सके। यह बात राज्यपाल आनंदीबेन पटेल ने मेडिकल यूनिवर्सिटी के प्रशासनिक भवन के शिलान्यास के मौके पर कही। वहीं, मुख्यमंत्री शिवराज सिंह चौहान ने कहा कि जापान, चीन अपनी भाषा में जब काम कर सकते हैं तो हम हिन्दी में क्यों नहीं पढ़ सकते। उन्होंने कहा कि कुलपति ने मेडिकल यूनिवर्सिटी की परीक्षा में हिन्दी का विकल्प दिया है। यह स्वागत योग्य है। कार्यक्रम में मेडिकल यूनिवर्सिटी के कुलपति डॉ. आरएस शर्मा ने यूनिवर्सिटी के बारे में अतिथियों को बताया।